Hoërskool Langenhoven Riversdal | Langenhoven High School Riversdale
Ingang van skool
Die Skool waar elkeen iemand is.
Dasse doen Dinge
Dasse verpletter Swellies!
Die skool het op Saterdag, 20 Augustus 2016, 'n uitstekende sportdag tydens die jaarlikse interskole-kragmeting, teen Hoërskool Swellendam beleef.
Die netbal het die Swellies behoorlik ore aangesit deur vyf van die ses wedstryde te wen. Die tellings was as volg: Langenhoven se eerstespan wen welverdiend met 27-15 en die tweedespan met 21-10. Die Dasse se O/16A's seëvier met 20-9 en die O/16B's met 23-12. Die O/15B's wen 10-6 en die O/14A's moes met 4-18 die knie buig.
Die hokkie het 'n goeie dag gehad en die tellings was as volg: Die
Dasse slaggereed vir Interskole
Hoërskool Langenhoven se sportspanne het op Dinsdag, 2 Augustus 2016, 'n uitstekende sportdag teen Hoërskool Bredasdorp beleef.
Al drie eerstespanne het gewen! Die eerste netbalspan het van die begin af die oorhand gehad en het met 30-26 gewen. Die eerste hokkie- en rugbyspanne het 'n middelmatige eerste helfte omgekeer en uiteindelik uitstekende oorwinnings behaal. Die eerste hokkiespan se rustydtelling was 0-0. Na rustyd het hulle egter die krane oopgedraai en met 5-1 gewen. Die eerste rugbyspan was rustyd met 10-0 agter, maar na puik spel in die tweede helfte het die Dasse met 17-10 geseëvier. Benewens die eerstespanne, het die meeste Das-spanne ook hulle wedstryde teen die Bredasdorpers gewen!
Die Dasse se Interskole vind Saterdag, 20 Augustus 2016 op Hoërskool Langenhoven se terrein plaas.
Op die foto verskyn die eerstespan kapteine. Links verskyn: Magdel van Zyl (netbal), Munro Strauss (rugby) en Marsé Calitz (hokkie).
Langenhoven seëvier teen Jan van Riebeeck
Hoërskool Langenhoven het op Saterdag, 14 Mei 2016, vir die eerste keer teen Hoërskool Jan van Riebeeck in die Kaap kragte gemeet. Drie rugby- en hokkiewedstryde, en ses netbalwedstryde is gespeel. Die Dasse het 'n uiters suksesvolle dag beleef en die Interskoletrofee verower.
Langenhoven-rugby stormloop teenstaanders
Die skool se rugby het op Dinsdag, 10 Mei 2016 'n uitstekende sportdag beleef.
Daar was drie wedstryde gespeel en die Dasse het elkeen van hulle gewen. Die eerstespan oordonder Hoërskool Albertinia met 51-0 terwyl die tweedespan met 29-14 seëvier. Die O/15's het teen Oker Primêr kragte gemeet en wen 27-10.
Die vooruitsigte vir die res van die seisoen lyk baie belowend.
Op die foto verskyn die tweede rugbyspan saam met hulle afrigters Kobus Venter (links) en Hardy de Beer (regs).
Dasse-debat is puik
Hoërskool Langenhoven se debatspanne het tydens die streeksuitdunrondte op Saterdag, 7 Mei 2016 te Mosselbaai weer eens puik presteer.
Daar is slegs vier senior spanne, uit agtien wat deelgeneem het, wat tot die semi-finale rondte van die ATKV-debatskompetisie deurdring en twee van hulle is Dasspanne!
Op die foto verskyn die spanne van links: Janél du Preez en Dorette Bester en Salomien Oosthuizen en Janke Schonken (graad 11-leerders).